Johnny Hallyday

Johnny Hallyday, opprinnelig Jean-Philippe Smet (1943-2017), var en fransk skuespiller og rockesanger.

Liv og virke

Bakgrunn 
Johnny Hallyday ble født 15. juni 1943 i Paris som Jean-Philippe Smet. Han hadde belgisk far, artisten Léon Smet, og fransk mor, modellen Huguette Eugénie Pierrette Clerc. Han vokste opp hos sin tante Hélène Mar, og tok scenenavnet fra en slektning fra Oklahoma som opptrådte som Lee Halliday. Slektningen kalte Jean-Philippe «Johnny» og ble en farsfigur som introduserte gutten for amerikansk populærmusikk.

Karriere
Hallyday begynte karrieren som sanger i 1960. Han fremførte hovedsakelig franskspråklige versjoner av amerikanske rocke- og pophits.

Hallyday var aktiv både som utøver og låtskriver i 57 år, og utga 76 musikkalbum. Blant platene er Que je t'aime, Le bon temps de rock 'n roll, Un jour viendra og Gabrielle. 

Hallyday hadde også flere filmroller. 

Johnny Hallyday ble svært populær i Frankrike, der «den franske rockekongen» eller bare «Johnny» ble kjent for sin stemme, sine sceneshow og stadionkonserter. Han solgte i alt 110 millioner plater, hovedsakelig i den fransktalende verden. Han slo aldri gjennom i angloamerikansk populærkultur.  

Hallyday hadde en sønn med sangerinnen Sylvie Vartan, som han var gift med fra 1965 til 1980, og en datter med skuespillerinnen Nathalie Baye som han levde sammen med fra 1982 til 1986. Han var gift med Læticia Boudou fra 1996.

Død
Hallyday døde 6. desember 2017 i Marnes-la-Coquette.

Flere titusen (opp til  eller 1 million ifølge en kilde) møtte opp langs ruten da kisten i desember 2017 ble fraktet i bilkortesje gjennom Paris og langs Champs-Élysées til begravelsen som ble overført direkte på flere fjernsynskanaler. Langs ruten holdt 1500 politifolk vakt. President Macron, og de tidligere presidentene Hollande og Sarkozy, deltok i begravelsen. Eiffeltårnet var opplyst med skiltet «Merci Johnny» i forbindelse med begravelsen. Hallydays død utløste den største kollektive sorg i Frankrike siden Edith Piaf døde i 1963.

Studio- og livealbum

LP-plater (1960 - 1964)

Ikke-utgitte livealbum

2011: Johnny Hallyday 1960: À la Roche-Migennes (RDM Édition)	
2011: Live à l'Olympia: 1965 / 1966 (Universal)	
2012: Johnny Hallyday à l'Olympia (Vogue Olympia 1961)	
2012: Live Grenoble 1968 (Universal)	
2012: Live Olympia 1973 (Universal)	
2012: Festival Mondial de Rock'n'Roll 1961

Album på andre språk
1976: In Italiano
1982: Black es noir

Samlealbum

Singelplater

Referanser

Eksterne lenker 
 
 
 

Franske musikere
Franske skuespillere
Personer fra Paris